 Waxa kaloo socdaalkayaga nooga soo baxay in waddamada jaarku ay soo dhawaynayaan sifaha dawladda Ingiriisku u martiqaaday Somaliland iyo qaabka aynu shirka London uga qaybgalaynaba, waxayna dalalka jaarku u arkaan ka qaybgalka Somaliland ee shirka London siyaasad bisil oo dhinaca fiican u socota, wasiirrada iyo diblomaasiyiinta aannu la kulanayna waxay nagu hambalyeeyeey mowqifka Somaliland ka qaadatay inay ka qaybgasho shirka London, iyagoo u arka in Somaliland wax badan ka gaysan karto dedaalka dalalka Gobolka Geeska Afrika iyo beesha caalamkuba ugu jiraan sidii xal loogu heli lahaa dhibaatooyinka ka taagan dalka Soomaaliya, ayuu hadalkiisa ku soo xidhay Wasiirka Arrimaha Dibadda Somaliland. 